*6. számú előterjesztés*

Bátaszéki Önkormányzati Tűzoltóság Köztestületének  
2017. május 12-én 10 órakor megtartandó közgyűlésére

*a Bátaszéki Önkormányzati Tűzoltóság Köztestület alapszabályának elfogadása*

|  |
| --- |
| **Előterjesztő:** Dr. Bozsolik Róbert elnök |

**Tisztelt Közgyűlés !**

A közgyűlés 2017. március 22-i ülésén 3/2017. (III.22.) taggyűlési határozatával elfogadta a Bátaszéki Önkormányzati Tűzoltóság Köztestület alapszabályát.

Ugyanezen határozatában felhatalmazta a Köztestület elnökét, hogy kezdeményezze az Alapszabállyal kapcsolatos cégbírósági eljárást.

Pörböly időközben azonban jelezte, hogy nem kíván a köztestület tagja lenni, és erre vonatkozóan már 2012-ben meghozta a képviselő-testület döntését, melyet továbbra is fenntart.

Ezt figyelembe véve került módosításra az alapszabály 1.5., 1.6.1. és 4.1.1. pontoknál.

Emiatt azonban az Alapszabály nem került Pörböly részéről aláírásra, a cégbírósági eljárást még nem tudtuk megindítani.

Fentiekre tekintettel ismételten szükséges a - Pörböly nélküli - alapszabály elfogadása.

Kérem a tisztelt közgyűlést az előterjesztés szerint a Köztestület alapszabályát fogadja el.

**Határozati javaslat:**

**a Bátaszéki Önkormányzati Tűzoltóság Köztestület alapszabályának elfogadásáról**

A Bátaszéki Önkormányzati Tűzoltóság Köztestület taggyűlése a tűz elleni védekezésről, a műszaki mentésről és a tűzoltóságról szóló 1996. évi XXXI. törvény 34. §-ában foglaltak alapján a Bátaszéki Önkormányzati Tűzoltóság Köztestület (a továbbiakban: Köztestület) Alapszabályát – a határozat melléklete szerinti tartalommal – elfogadja, egyben felhatalmazza a Köztestület elnökét, hogy az Alapszabállyal kapcsolatos cégbírósági eljárást kezdeményezze.

Határidő: 2017. június 15.

Felelős: Köztestület elnöke

(az alapszabály benyújtásáért)

Határozatról értesül: Köztestület, helyben

TM-i Katasztrófavédelmi Igazgatóság,

irattár